Եւ ճիշտ այն օրերուն, երբ Երեւանի դռներուն հայ ժողովուրդը կենաց-մահու իր կռիւը կը մղէր թուրքական զօրքերուն դէմ՝ ռազմական դիրքերու դասաւորումը ի նպաստ իրեն շրջելով, վրացիք եւ թաթարները ընդառաջեցին թուրքական վերջնագրին ու հռչակեցին իրենց պետական անկախութիւնը: Անդրկովկասեան Սէյմը քայքայւեցաւ մէկ¬երկու օրէն եւ հայ ժողովուրդը դարձեալ, եւ այս անգամ քաղաքականօրէն, առանձինն դէմ-յանդիման գտնւեցաւ թուրքական վերջնագրին: